OpenLLM-France/wikimedia huggingface dataset:
# Sit de Godlewski

El sit de Godlewski (Emberiza godlewskii) és un ocell de la família dels emberízids (Emberizidae).

## Hàbitat i distribució

Habita espais oberts amb vegetació dispersa, matolls, especialment a zones rocoses dels turons i muntanyes de Sibèria meridional, Mongòlia, Xina central i septentrional, sud-est del Tibet i nord-est de l'Índia, en Arunachal Pradesh.

## Descripció

El cap, el coll i el pit de l'adult són grisos en general amb llistes al pili, oculars, "bigoti" i una corona. Les parts inferiors i el dors són de color ataronjat i la part posterior és ataronjada i negra. La cua és negra i taronja per sobre i blanca per sota, amb una osca definida a l'extrem. Té un bec semblant a un pardal, negre per sobre i pàl·lid per sota. Les cames i els peus són de color rosa clar.

## Subespècies

Es reconeixen cinc subespècies:
* E. g. decolorata (Sushkin, 1925) - nord-oest de la Xina.
* E. g. godlewskii (Taczanowski, 1874) - sud de Sibèria, Mongòlia i nord de la Xina.
* E. g. khamensis (Sushkin, 1925) - Tibet al centre sud de la Xina.
* E. g. yunnanensis (Sharpe, 1902) - sud de la Xina.
* E. g. omissa (Rothschild, 1921) - est de la Xina.

## Referències

* ↑ «Sit de Godlewski». Cercaterm. TERMCAT, Centre de Terminologia. Rev. 28/02/2023(català)
* ↑ BirdLife International. «Godlewski's Bunting. Emberiza godlewskii». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
* ↑ Deutsche Ornithologen-Gesellschaft. Journal für Ornithologie (en alemany). 22. Berlin: Friedländer, 1874, p. 330.
* ↑ Gill, Frank; Donsker, David. «Buntings – IOC World Bird List v13.1g» (en anglès americà), 2023. [Consulta: 25 març 2023].
# MPLAB

MPLAB és un entorn integrat de desenvolupament de programari (IDE) en aplicacion incrustades específiques per a microcontroladors tipus PIC de la casa Microchip Technology. MPLAB és un compilador/enllaçador per a microcontroladors de 8,16 i 32 bits.
MPLAB is designed to work with MPLAB-certified devices such as the MPLAB ICD 3 and MPLAB REAL ICE, for programming and debugging PIC microcontrollers using a personal computer. PICKitprogrammers are also supported by MPLAB.

## Eines de depuració

MPLAB està dissenyat per a treballar conjuntament amb depuradors (debugger) i programadors certificats per Microchip tals com :
* Fig.1 PICkit 3 : eina de programació i emulació.MPLAB ICD 2, 3 i 4.
* MPLAB REAL ICE.
* PicKit 2 i 3.
| Nom | Versió | Dispositius suportats | Connexió a PC | Traces de depurat |
| ICD | 2 | PIC10, PIC12, PIC16, PIC18, dsPIC, rfPIC i PIC32 | RS232/USB 2 | no |
| ICD | 3 | PIC10, PIC12, PIC16, PIC18, dsPIC, rfPIC i PIC32 | USB 2 | no |
| ICD | 4 | PIC12, PIC16, PIC18, dsPIC, rfPIC, PIC24 i PIC32 | USB 3 | sí |
| REAL ICE | - | PIC10, PIC12, PIC16, PIC18, dsPIC, rfPIC, PIC24 i PIC32 | USB 2 | sí |
| PICkit | 2,3 | PIC10, PIC12, PIC16, PIC18, dsPIC, rfPIC i PIC32 | USB 2 (baixa velocitat) | no |
| PICkit | 4 | PIC10, PIC12, PIC16, PIC18, dsPIC, rfPIC, PIC32 i DSC | USB 2 (alta velocitat) | sí (interfície JTAG) |

## Versions

| Nom | Versió | Estatus | Compiladors suportats | Sistema Operatiu suportat |
| MPLAB 8.x | 8.92 2013 | Encara disponible però no reconanable per a nous dissenys | MPLAB MPASM Assembler MPLAB ASM30 Assembler MPLAB C Compiler for PIC18 MPLAB C Compiler for PIC24 and dsPIC DSCs MPLAB C Compiler for PIC32 HI-TECH C | Microsoft Windows |
| MPLAB X | 4.0.1 setembre 2017 | Actual | MPLAB XC8 — C compiler for 8-bit PIC devices MPLAB XC16 — C compiler for 16-bit PIC devices MPLAB XC32 — C/C++ compiler for 32-bit PIC devices HI-TECH C — C compiler for 8-bit PIC devices SDCC — open-source C compiler | Microsoft Windows, Mac OS X i Linux |

## Referències

* ↑ «Microchip: MPLAB Integrated Development Environment (IDE) Overview» (en anglès). https://www.element14.com.+[Consulta: 25 octubre 2017].
* ↑ «MPLAB X IDE - Microchip Technology | DigiKey» (en anglès). https://www.digikey.com.+[Consulta: 25 octubre 2017].
* ↑ «MPLAB IDE - Integrated development toolset for Microchip's PIC» (en anglès). https://www.mathworks.com.+[Consulta: 25 octubre 2017].
* ↑ «[https://web.archive.org/web/20171031180121/http://digsys.upc.es/ed/SED/unitats/unitat_2_4/IntroToMPLAB_033004.pdf An Introduction to MPLAB® Integrated Development Environment]» (en anglès). http://digsys.upc.es. Arxivat de l'original el 2017-10-31. [Consulta: 25 octubre 2017].
* ↑ «How to select the Programmer/Debugger tool - Developer Help» (en anglès). http://microchipdeveloper.com.+[Consulta: 25 octubre 2017].
* ↑ «New brain for the Arduino, and…PICkit 4» (en anglès). https://www.edn.com.+[Consulta: 12 març 2018].
# Gordonville (Alabama)

Gordonville és una població dels Estats Units a l'estat d'Alabama. Segons el cens del 2000 tenia 318 habitants.

## Demografia

Segons el cens del 2000, Gordonville tenia 318 habitants, 112 habitatges, i 84 famílies. La densitat de població era de 21,8 habitants/km².
Dels 112 habitatges en un 30,4% hi vivien nens de menys de 18 anys, en un 39,3% hi vivien parelles casades, en un 33,9% dones solteres, i en un 25% no eren unitats familiars. En el 23,2% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,38.
Per edats la població es repartia de la següent manera: un 28% tenia menys de 18 anys, un 9,7% entre 18 i 24, un 25,5% entre 25 i 44, un 20,4% de 45 a 60 i un 16,4% 65 anys o més.
L'edat mediana era de 35 anys. Per cada 100 dones hi havia 97,5 homes. Per cada 100 dones de 18 o més anys hi havia 92,4 homes.
La renda mediana per habitatge era de 10.278 $ i la renda mediana per família de 21.250 $. Els homes tenien una renda mediana de 25.375 $ mentre que les dones 22.292 $. La renda per capita de la població era de 8.948 $. Aproximadament el 37,8% de les famílies i el 42,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Ca la Massona (Valls)

Ca la Massona és una obra eclèctica de Valls (Alt Camp) protegida com a Bé Cultural d'Interès Local.

## Descripció

Edifici d'habitatges en cantonada format per planta baixa, dos pisos i una torratxa que s'eleva en l'angle dret arrodonit de la façana principal
aquesta façana dona al passeig dels Caputxins i presenta, com a element important, una tribuna sostinguda per tres cartel·les, ornamentada amb decoració vegetal i un alt relleu amb figura femenina de gust modernista. La tribuna acaba en una terrassa amb balcó d'obra i ferro. Damunt el segon pis, un fris amb motius vegetals recorre tot l'edifici. L'acabament es complementa amb una barana de ferro separada per pilars amb escuts. S'han utilitzat elements clàssics i academicistes incorporats al criteri bàsicament modernista de l'època, tot i que es veu una intenció de racionalització dels elements.

## Història

L'edifici va ser objecte d'una reforma total el Juny del 1979.
La casa, construïda l'any 1914, va ser propietat de Maria Codina, filantropa vallenca, les inicials de la qual apareixen a la porta principal.

## Referències

* 1 2 3 4 «Ca la Massona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].

## Enllaços externs

* «Ca la Massona». Mapa de recursos culturals. Diputació de Tarragona.
# Pui Roi

Pui Roi, pronúncia pallaresa de Puig Roig, és un cap de roca acinglerada del terme municipal d'Abella de la Conca, al Pallars Jussà, situat a la vall de Carreu.
Es troba al nord-oest de l'antic poble de Carreu, en el costat oriental del Clot de Moreu, en una roca acinglerada que tanca el clot pel costat nord-oriental, al nord-oest de Cumó.

## Etimologia

Es tracta d'un topònim romànic purament descriptiu, ja que fa referència a una roca vermella.

## Enllaços externs

* Pui Roi en el seu entorn, a l'Institut Cartogràfic de Catalunya
# Cylindrosolenium

Cylindrosolenium és un gènere de plantes amb flors pertanyent a la família Acanthaceae. El gènere té una espècie d'herbes, natural del Perú.

## Taxonomia

Cylindrosolenium sprucei va ser descrita pel botànic, pteridòleg i micòleg alemany Gustav Lindau i publicat a Bulletin de l'Herbier Boissier 5(8): 671, l'any 1897.

## Espècies seleccionades

* Cylindrosolenium sprucei

## Referències

* ↑ Cylindrosolenium sprucei en PlantList
* ↑ Cylindrosolenium sprucei en Trópicos

## Enllaços externs

* Cylindrosolenium a Plant Systematic Arxivat 2006-04-28 a Wayback Machine.
# Montjoie-le-Château

Montjoie-le-Château és un municipi francès situat al departament del Doubs i a la regió de Borgonya - Franc Comtat. L'any 2007 tenia 26 habitants.

## Demografia
### Població

El 2007 la població de fet de Montjoie-le-Château era de 26 persones. Hi havia 12 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 12 eren l'habitatge principal de la família i 33 eren segones residències. 42 eren cases i 1 era un apartament. Dels 12 habitatges principals, 7 estaven ocupats pels seus propietaris i 4 estaven llogats i ocupats pels llogaters; 3 tenien tres cambres, 2 en tenien quatre i 6 en tenien cinc o més. 7 habitatges disposaven pel capbaix d'una plaça de pàrquing. A 4 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montjoie-le-Château el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 13 persones, 10 eren actives i 3 eren inactives. De les 10 persones actives 9 estaven ocupades (6 homes i 3 dones) i 1 aturada (1 dona i 1 dona). De les 3 persones inactives 1 estava estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'informació i comunicació.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Montjoie-le-Château a l'INSEE.
* Évolution et structure de la population Fitxa amb el detall de dades de Montjoie-le-Château a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# MPM

MPM té els següents significats:
* MÉS Per Menorca, moviment polític de Menorca
* Movimiento Peronista Montonero, organització armada històrica de l'Argentina
* Moviment Popular Mahorès, partit polític de l'illa de Mayotte, dependència francesa d'ultramar
* Museu Picasso de Màlaga, museu de Màlaga dedicat a Pablo Picasso
* Manufacturing Process Management, conjunt d'activitats relacionades amb el procés de fabricació
# Anatoli Pepeliàiev

Anatoli Nikolàievitx Pepeliàiev (rus: Анатолий Николаевич Пепеляев, transliteració en anglès: Anatoly Pepelyayev) (Tomsk, 15 d'agost de 1891 - ?, 14 de gener de 1938) va ser un militar rus, general de l'Exèrcit Blanc que va dirigir els exèrcits siberians de l'almirall Kolchak durant la Guerra Civil Russa.
Pepeliàiev va prendre part a la Primera Guerra Mundial com a Lloctinent Coronel. Després de la Revolució Russa de 1917, va adherir-se al Moviment Blanc de la seva nativa ciutat siberiana de Tomsk.
El 18 de juny de 1918 entrà a Krasnoiarsk; el 26 d'agost avançà cap a Txità. Va enllaçar amb els cosacs d'Amur de Grigory Semyonov el setembre.
La seva victòria més gran va ser la captura de Perm el 24 de desembre de 1918. Les fortes gelades van impedir un posterior avanç cap a Sakha.
El seu darrer èxit va ser capturar Glazov el 2 de juny de 1919. A finals d'any l'Exèrcit Blanc va quedar col·lapsat pel pànic i van abandonar Omsk, i després Tomsk.
Pepeliàiev va emmalaltir de tifus i va anar a fer la convalescència a Harbin. La resta de tropes de l'Exèrcit Blanc s'uniren a les de Vladímir Kappel i travessaren el glaçat Llac Baikal durant la Gran Marxa Gelada Siberiana.
El 31 d'agost de 1922, Pepeliàiev i 553 voluntaris "druzhina" embarcaren en la darrera gran operació de la Guerra Civil Russa. Salparen de la mar d'Okhotsk i desembarcaren al port d'Okhotsk, tractant de penetrar cap a l'oest.
El setembre, Pepeliàiev navegà a través del riu Okhota amb intenció d'anar a Iakutsk. Les seves tropes van ser aturades pels bolxevics d'Ivan Strod. Pepeliàiev tractà d'anar cap Sakhalín. Va ser derrotat prop d'Okhotsk l'1 de maig i es rendí als bolxevics després del setge d'Ayan el 17 de juny de 1923.

## Empresonament i mort

Pepeliàiev va ser jutjat per un tribunal militar de Vladivostok i sentenciat a morir afusellat. Va demanar clemència a Mikhail Kalinin i la seva sentència va ser commutada per la de 10 anys de presó. Va complir la condemna a la presó de Iaroslavl i després a Butyrki. Pepeliàiev finalment va ser alliberat el 6 de juny de 1936 i va treballar de fuster a Vorónej. L'agost de 1937, durant la Gran Purga, va tornar a ser arrestat i portat a Novosibirsk, jutjat com a contrarevolucionari i executat el 14 de gener de 1938, junt amb Ivan Strod, com a enemics del poble. Pòstumament va ser rehabilitat el 1989.

## Referències

* Последние бои на Дальнем Востоке. М., Центрполиграф (Recent fighting in the Far East. M. Tsentrpoligraf), 2005.
* Александр Петрушин. Омск, Аян, Лубянка... Три жизни генерала Пепеляева. // «Родина», 1996 № 9. (Alexander Petrushin. Omsk, Ayan, Lubyanka ... Three Lives General Pepelyaev. / / "Homeland", 1996 number 9)
* Клипель В. И. Аргонавты снегов. О неудавшемся походе генерала А. Пепеляева. (Klipel VI Argonauts snow. On the failed campaign of General A. Pepelyaev) Arxivat 2017-11-08 a Wayback Machine.
* Пепеляевщина. 6 сентября 1922 — 17 июня 1923 гг. (Pepelyaevschina. September 6, 1922 - June 17, 1923)
* Грачев Г. П. Якутский поход генерала Пепеляева (под ред. П. К. Конкина) (Grachev GP Yakut hike General Pepelyaev (ed. Konkin PK))
# Gordonsville

«Gordonsville» té aquests significats:

## Vegeu també

* Gordonville
# Resolució 226 del Consell de Seguretat de les Nacions Unides

La Resolució 226 del Consell de Seguretat de les Nacions Unides, aprovada per unanimitat el 14 d'octubre de 1966, després de sentir queixes de la República Democràtica del Congo que el llavors territori portuguès d'Angola s'havia convertit en una base d'operació per als mercenaris estrangers que interferien en els assumptes interns de la República Democràtica del Congo, el Consell va instar al govern de Portugal a no permetre que mercenaris estrangers utilitzessin Angola com a base d'operacions per interferir a la RD Congo. El Consell també va convidar a tots els estats a abstenir-se o desistir d'intervenir en els assumptes interns de la República Democràtica del Congo.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)
* Crisi del Congo

## Enllaços externs

* PDF Text de la Resolució a UN.org
# Quan somrius

«Quan somrius» és una nadala composta per Josep Thió i publicada el 22 de novembre de 2000 a l'àlbum Altres cançons de Nadal. La cançó va ser interpretada de forma conjunta per Cris Juanico, Adrià Puntí, Pemi Fortuny, Jofre Bardagí, Jordi Planagumà, David Rosell, Joan Reig, Pep Suasi i Miqui Puig, entre d'altres.

## Versions

La nadala ha estat reinterpretada i versionada diversos cops per grups i intèrprets.
L'any 2013 va ser interpretada de nou per Enric Verdaguer, Els Catarres, Nyandú, Casa Rusa, Blaumut, Elena Gadel, Cesk Freixas, Teràpia de Shock i Obeses al disc Altres cançons de Nadal 5.
L'any 2019 la cançó va ser interpretada per Doctor Prats, Buhos, Els Catarres i Elena Gadel amb motiu de la Marató contra les malalties minoritàries.

## Referències

* ↑ «22 de novembre: Tal dia com avui, es va presentar el disc 'Altres cançons de Nadal'». Enderrock. [Consulta: 27 novembre 2023].
* ↑ «Quan somrius - Altres cançons de Nadal 5». Música Global. [Consulta: 27 novembre 2023].
* ↑ «"Quan somrius", per Doctor Prats, Buhos, Els Catarres i Elena Gadel». Corporació Catalana de Mitjans Audiovisuals. [Consulta: 27 novembre 2023].

## Enllaços externs

* «Quan somrius»
# Llet condensada

La llet concentrada ensucrada (o condensada anglicisme, del terme Condensed milk) és un producte lacti líquid molt viscós que aconsegueix conservar la llet sense necessitat de frigorífic concentrant-la, fent evaporar una part de l'aigua que conté, i afegint-hi sucre. Aquest producte era una llaminadura molt apreciada a Espanya durant l'època de la post-guerra. Encara es consumeix molt, simplement sobre una llesca de pa (que ha substituït unes postres i berenar molt antics catalans, la llesca de pa amb nata de la llet i sucre), o en peces de pastisseria, a les begudes (com el biberó o la llet de pantera), en postres (típicament per a fer flams casolans, púdings i pastissos fresques), etc. L'ús de barrejar-ne una mica amb aigua per tornar a obtenir llet "normal" ensucrada és avui molt poc corrent als Països Catalans.

## Referències

* ↑ Jaume Fàbrega, Pa amb tomàquet: les receptes més senzilles i saboroses de la Mediterrània, pàg. 91, Cossetània Edicions, 2002. ISBN 9788495684783

## Vegeu també

* Llet evaporada
# Cymaria

Cymaria és un gènere, amb quatre espècies, de plantes perennes d'angiospermes que pertany a la família de les lamiàcies.

## Espècies seleccionades

* Cymaria acuminata
* Cymaria dichotoma
* Cymaria elongata
* Cymaria mollis
# Airwalk

Airwalk és una marca estatunidenca de calçat esportiu (skate i surf), amb seu a Denver, Colorado. Va ser fundada el 1986 per Bill Mann, George Yohn i Jess Lagunda. A la fi dels anys 1980 i principis de 1990, l'empresa va dissenyar productes únics i extravertits com sabates, samarretes i botes de surf de neu, entre altres productes. Va patrocinar a esportistes professionals com Jason Lee, Tony Hawk, Ron Allen, Matt Hoffman i Brian Foster. En l'actualitat, Airwalk és una marca que es comercialitza a tot el món.
El model Airwalk The One es va convertir en un dels keds més populars de principis dels anys 1990. L'Airwalk Vic Velcro, que estan equipat amb una llengüeta amb una veta adherent sobre els cordons, és també un model de culte.
El grup de punk rock NOFX va ser patrocinat per Airwalk a principis dels anys 1990 amb el model The One. Com que els membres de NOFX van desaprovar la venda d'Airwalk al fons d'inversió Sunrise Capital Partners, van renunciar al patrocini i van titular irònicament el seu següent àlbum So Long and thanks for all the shoes («Arreveure i gràcies per tots els keds»).

## Referències

* ↑ «Airwalk Moving HQ to Colorado». AP News, 01-10-1999. [Consulta: 20 febrer 2020].
* ↑ https://www.youtube.com/watch?v=Z3ECiv1NtbA
* ↑ «ITOCHU Expands the AIRWALK Brand to China | Press Releases», 20-04-2011. [Consulta: 20 febrer 2020].
* ↑ «Airwalk The One, reinterpreta el clásico», 22-08-2017. [Consulta: 20 febrer 2020].
* ↑ «¡Atención nostálgicos! Vuelven las Airwalk». Arxivat de l'original el 2020-02-20. [Consulta: 20 febrer 2020].
# Línies retrobades alcistes

Línies retrobades alcistes (en anglès: Bullish Meeting Lines) és un patró d'espelmes japoneses format per dues espelmes que indica un possible canvi en la tendència baixista; rep aquesta denominació perquè la primera espelma negra i la segona espelma blanca es retroben en el mateix preu de tancament, mostrant l'equilibri entre bears i bulls. A vegades se la denomina també Al coll (en anglès: In Neck), i si l'endemà s'obra a la baixa és indicador de continuïtat de la tendència baixista.

## Criteri de reconeixement

* La tendència prèvia és baixista
* Es forma una gran espelma negra
* El segon dia els preus obren amb un fort gap a la baixa
* Però la sessió acaba retrobant el preu de tancament del dia anterior.
* Ambdues espelmes poden tenir el cos de la mateix longitud, per bé que la blanca pot ser més petita

## Explicació

En un context de tendència baixista, l'obertura el segon dia amb un gran gap confirma la continuació de la tendència, però pràcticament immediatament els bulls comencen a mostrar la seva força fins a tancar la sessió en el mateix preu (o pràcticament) que el tancament del dia anterior, omplint totalment el gap.

## Factors importants

És un patró similar a la Línia penetrant alcista, per bé que aquest darrer té més fiabilitat doncs la força dels bulls envia el tancament fins a superar el del dia previ. Es recomana esperar la confirmació l'endemà en forma gap alcista, un trencament de tendència, o sinó en forma d'espelma blanca amb tancament inferior.

## Bibliografia

* «Bullish Meeting Lines». Candlesticker. [Consulta: 9 maig 2011].
# Partinico

Partinico (sicilià Partinicu) és un municipi italià, situat a la regió de Sicília i a la ciutat metropolitana de Palerm. L'any 2004 tenia 31.515 habitants. Limita amb els municipis d'Alcamo (TP), Balestrate, Borgetto, Carini, Giardinello, Monreale, Terrasini i Trappeto.

## Administració

Llista d'alcaldes :
| Període | Identitat | Partit |
| 2006- | Salvo lo Biundo | Centre |
# Gordonville

«Gordonville» té aquests significats:
* Gordonville (Alabama)
* Gordonville (Missouri)
* Gordonville (Pennsilvània)
* Gordonville (Texas)

## Vegeu també

* Gordonsville
# Raymond Mommens

Raymond Mommens (27 de desembre de 1958, Lebbeke) és un exfutbolista belga. Jugava d'interior esquerre.

## Selecció de Bèlgica

Va formar part de l'equip belga a la Copa del Món de 1982.

## Referències

* ↑ Profile & stats Arxivat 2013-08-05 at Archive.is - Lokeren
* ↑ «Fiche du joueur». playerhistory.com. [Consulta: 23 setembre 2010].